Document ID: 32005R1177

32005R1177
L 189/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1177/2005 НА КОМИСИЯТА
от 20 юли 2005 година
за изменение на Регламент (ЕО) № 1238/95 за установяване на въвеждащите правила за прилагане на Регламент (ЕО) № 2100/94 на Съвета относно таксите, платими на Службата за сортовете растения на Общността
КОМИСИЯТА НА EВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2100/94 на Съвета от 27 юли 1994 г. относно правата на Общността върху растителните сортове (1), и по-специално член 113 от него,
след консултации с Административния съвет,
като има предвид, че:
(1)
Регламент (ЕО) № 1238/95 от 31 май 1995 г. за установяване на правилата за прилагане на Регламент (ЕО) № 2100/94 на Съвета относно таксите, платими на Службата за сортовете растения на Общността (2), определя таксите, налагани от Службата за сортовете растения на Общността (Службата), и размерите на тези такси.
(2)
Очаква се, че поне до края на 2005 г. финансовите резерви на Службата ще превишат количеството, необходимо за осигуряване на последователността на нейните операции. Годишната такса, платима на Службата от притежателите на права за растителни видове на Общността за 2006 и 2007 г., и таксите, свързани с техническите прегледи през 2006 г., следователно не трябва да бъдат увеличавани, както е предвидено в Регламент (ЕО) № 1238/95.
(3)
Разпоредбата на Регламент (ЕО) № 1238/95 относно таксите за издаване на копия трябва да бъде променена, като се отчита изменението на Регламент (ЕО) № 1239/95 на Комисията от 31 май 1995 г. за установяване на правила за прилагане на Регламент (ЕО) № 2100/94 на Съвета относно процедурите пред Службата за растително многообразие на Общността (3) с Регламент (ЕО) № 1002/2005.
(4)
Регламент (ЕО) № 1238/95 следва да бъде съответно изменен.
(5)
Мерките, предвидени в настоящия регламент, са в съответствие със становището на Службата за сортовете растения на Общността,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1238/95 се изменя, както следва:
1.
Член 9, параграф 1 се заменя със следното:
„1. Службата налага на държателя на правото на собственост върху растителния сорт на Общността (наричан по-долу „собственик“) такса за всяка година от валидността на правото на собственост върху сортовете растения на Общността (годишна такса) от 300 EUR за годините 2003-2007 и 435 EUR за 2008 г. и за следващите години.“
2.
Член 12, параграф 1, буква б) се заменя със следното:
„б)
таксите за издаване на заверени копия на документите; и“
3.
В приложение I таблицата се изменя, както следва:
а)
заглавието на втората колона се замества със следното:
„Такса за годините 2003-2006“;
б)
заглавието на третата колона се замества със следното:
„Такса за 2007 г. и следващите“
Член 2
Настоящият регламент влиза в сила на двадесетия ден след публикуването му в Официален вестник на Eвропейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 2005 година.

Labels: 7
2
15